ลุ้น DOHOME ไตรมาส 2 ปั๊มกำไรทะลุ 500 ลบ. ทุบสถิติสูงสุดใหม่!
ลุ้น DOHOME ไตรมาส 2 กำไรทะลุ 500 ลบ. ทุบสถิติสูงสุดใหม่ รับยอดขาดเพิ่ม เติบโตที่สูงสุดในกลุ่มค้าปลีกวัสดุก่อสร้าง
ลุ้น DOHOME ไตรมาส 2 กำไรทะลุ 500 ลบ. ทุบสถิติสูงสุดใหม่ รับยอดขาดเพิ่ม เติบโตที่สูงสุดในกลุ่มค้าปลีกวัสดุก่อสร้าง
17 ส.ค. 2564

เข้าสู่ช่วงของการประกาศผลการดำเนินงานในงวดไตรมาส 2/2564 ของบริษัทจดทะเบียนในตลาดหลักทรัพ์แห่งประเทศไทย “ข่าวหุ้นธุรกิจออนไลน์” จึงทำการรวบรวมบทวิเคราะห์เกี่ยวกับหุ้นบริษัท ดูโฮม จำกัด (มหาชน) หรือ DOHOME เนื่องจากนักวิเคราะห์หลายสำนักมองงว่าแนวโน้มกำไรไตรมาส 2/2564 จะเติบโตอย่างแข็งแกร่งทั้งเมื่อเทียบจากช่วงเดียวกันในปีก่อน และเมื่อเทียบจากไตรมาสกก่อนหน้า
โดยบล.เคจีไอ (ประเทศไทย) ระบุในบทวิเคราะห์ (5 ก.ค.2564) โดยประเมินกำไรสุทธิในไตรมาส 2/2564 คาดว่าจะทำสถิติสูงสุดใหม่ที่ 554 ล้านบาท เพิ่มขึ้น 280% จากงวดเดียวกันของปีก่อน และเพิ่มขึ้น 2% จากไตรมาสก่อน จากยอดขายที่แข็งแกร่งและอัตรากำไรที่เพิ่มขึ้นซึ่งจะทำให้กำไรสุทธิในครึ่งปีแรก 2564 อยู่ที่ 1.10 พันล้านบาท เพิ่มขึ้น 240% จากงวดเดียวกันของปีก่อน คิดเป็น 59% ของประมาณกำไรปีนี้ที่ทางฝ่ายวิจัยคาดการณ์
อย่างไรก็ตามถึงแม้ว่าราคาเหล็กจะปรับลดลงในช่วงหนึ่งเดือนที่ผ่านมาแต่ก็ยังสูงกว่าเมื่อปีที่แล้ว โดยมองว่าอานิสงส์จากราคาเหล็กที่เพิ่มขึ้นจะจำกัดในครึ่งปีหลัง 2564 ซึ่งทางฝ่ายวิจัยได้ใส่ไว้ในประมาณการเรียบร้อยแล้ว นอกจากนี้ยังมองว่ากลยุทธ์อื่นๆจะทำให้บริษัทฯ สามารถรักษาอัตรากำไรไว้ได้ในระดับที่สูงและทำให้ผลประกอบการเป็นไปตามที่คาดไว้ (คาดว่ากำไรจะโต 136% จากงวดเดียวกันของปีก่อนในปี 2564) ดังนั้นจึงยังคงประมาณการกำไรสุทธิปี 2564 – 2565 เอาไว้เท่าเดิม ทั้งนี้ ยังคงคำแนะนำ “ซื้อ” และประเมินราคาเป้าหมายสิ้นปี 2565 ที่ 34 บาท อิงจาก PER ที่ 38.0 เท่า
ส่วน บล.เคทีบีเอสที ระบุในบทวิเคราะห์ (27 ก.ค.) ประเมินราคาเป้าหมาย DOHOME ที่ 33.50 บาท อิง PER ปี 2564 ที่ 40 เท่า โดยได้จัด group conference call (23 ก.ค. 21) โดยมีประเด็นสำคัญได้แก่ 1. เงินเพิ่มทุนทั ้งหมด 1.98 พันล้านบาท บริษัทได้ใช้ในการชำระหนี้ระยะสั้นทั้งหมด การขยายสาขาในปีหน้ามอง source of fund จากเงินกู้และการออกหุ้นกู้ 2. คาดผลกระทบต่อรายได้จากมาตรการ lockdown ราว 8-10% ปัจจุบันมีการปิดหน้าร้าน 2 สาขา และอีก 4 สาขาในเขตพื้นที่สีแดงปิดเฉพาะโซนเครื่องใช้ไฟฟ้าและเฟอร์นิเจอร์ 3. SSSG ตั้งแต่ต้นไตรมาสจนถึงปัจจุบันยังเติบโต Double digit หนุนจากยอดขายต่างจังหวัด ทั้งนี้หลังรัฐบาลประกาศยกระดับ lockdown ที่เข้มงวดขึ้น SSSG รวมหดตัวลงราว 3-4% 4. คงเป้าขยาย 2 สาขาในปีนี้ซึ่งทั้ง 2 สาขาจะเปิดในไตรมาส 4/2564 และอีก 5 สาขาในปี 2565
อย่างไรก็ดียังคงประมาณการกำไรสุทธิปี 2564 ที่ 2.03 พันล้านบาท เพิ่มขึ้น 180% เมื่อเทียบจากปีก่อน หนุนจากรัฐบาลเร่งลงทุนโครงสร้างพื้นฐานขนาดใหญ่ และสาขา upcountry ยังได้รับผลกระทบจากโควิดน้อยกว่ากทม. และ 2) GPM ยังทำได้ดีขึ้นต่อเนื่อง อย่างไรก็ตาม อาจมี downside จากมาตรการ lockdown
ทั้งนี้ยังคงคำแนะนำ “ซื้อ” โดยตลาดอาจเก็งกำไรไตรมาส 2/2564 ที่คาดว่าจะทำสถิติสูงสุดใหม่อีกครั้ง ซึ่งจะประกาศงบในช่วงกลางเดือน ส.ค. อย่างไรก็ตาม เริ่มมีมุมมองระมัดระวังมากขึ้น โดยในระยะสั้นตลาดอาจมี sell-on-fact ได้หลังประกาศงบ นอกจากนี้มองผลประกอบการจะอ่อนตัวลงในไตรมาส 3/2564 จากมาตรการ lockdown และปัจจัญseasonal ในระยะยาวยังคาดมีการเติบโตที่สูงสุดในกลุ่มค้าปลีกวัสดุก่อสร้าง
ด้าน บล.โนมูระ พัฒนสิน ระบุในบทวิเคราะห์ คาดการณ์ว่า DOHOME จะรายงานผลการดำเนินงานไตรมาส 2/2564 ในวันที่ 13 ส.ค.2564 โดยประเมินว่ากไรไตรมาส 2/2564 จะอยู่ที่ 585 ล้านบาท เพิ่มขึ้น 300% เมื่อเทียบจากปีก่อน และเติบโต 8% เมื่อเทียบจากปีก่อน โตแรงสุดในกลุ่มค้ำปลีกตามกำลังซื้อต่างจังหวัดและราคาขายเหล็กหนุน SSSG จะเติบโต 27-28% ผสานกับ Margin โตดีจากการปรับ mixed การขายสินค้ามาร์จิ้นสูง, การใช้พื้นที่คลังสินค้าและเพิ่มอำนาจต่อรองระบบจัดซื้อ
 